[{"text_idx": "#000002", "text": "Coginio campus ar y barbeciw"}, {"text_idx": "#000003", "text": "Nid oes y fath beth ag \u2018yr un ste\u0302c i bawb\u2019."}, {"text_idx": "#000004", "text": "Mae ste\u0302c yn hynod hyblyg, yn ddefnyddiol iawn i\u2019w chael yn eich repertoire coginio, ac yn union fel ffrog fach ddu, gallwch ei gwisgo i fyny neu i lawr i weddu i\u2019r achlysur. Mae\u2019n ffordd wych o fod yn greadigol yn y gegin, ond cofiwch \u2013 pan mae\u2019n dda mae\u2019n dda a phan mae\u2019n wael gall fod mor galed a\u0302 gwadn esgid!"}, {"text_idx": "#000006", "text": "Sut ydych chi\u2019n hoffi\u2019ch un chi?"}, {"text_idx": "#000007", "text": "Gwaedlyd, canolig-gwaedlyd, wedi\u2019i choginio\u2019n dda neu rywbeth yn y canol? Mae\u2019r ffordd y caiff ste\u0302c ei choginio bron bob amser yn destun anghytuno. Tra bod rhai yn ffeiddio at y syniad o ste\u0302c waedlyd sydd \u2018bron yn cerdded oddi ar y pla\u0302t\u2019, gall eraill synnu at ste\u0302c sydd wedi\u2019i choginio\u2019n dda a bron a\u0302\u2019i llosgi."}, {"text_idx": "#000008", "text": "Sleisen o gig eidion yw ste\u0302c yn y bo\u0302n, ond mae llawer o fathau ar gael yn dibynnu o ba doriad o gig eidion y daw. Mae gan bob ste\u0302c nodweddion amrywiol y mae angen eu hystyried wrth goginio ar gyfer y canlyniadau gorau. Edrychwch ar y mathau mwyaf poblogaidd o ste\u0302c isod a\u2019n hawgrymiadau o ryseitiau."}, {"text_idx": "#000009", "text": "Wedi\u2019i thorri o waelod y cefn, ble mae\u2019r cyhyr prin yn cael ei ddefnyddio, nid oes gan y ste\u0302c hon lawer o fraster ac ychydig iawn o frithder sydd iddi. Er gwaethaf ei thynerwch hynod feddal (a\u2019i phris!) nid yw mor flasus a\u0302 darnau eraill o ste\u0302c."}, {"text_idx": "#000013", "text": "Mae gan y ste\u0302c hon, sydd wedi\u2019i thorri rhwng yr asennau a\u2019r ffolen, haen dda o frithder. Ste\u0302c sy\u2019n llawn blas cig eidion ac yn dal yn dyner os caiff ei gorffwys yn ddigonol."}, {"text_idx": "#000015", "text": "Ste\u0302cs syrlwyn Cig Eidion Cymru wedi eu ffrio gyda thomatos bach y winwydden wedi eu rhostio, sglodion polenta, berwr a Parmesan gan Stephen Terry"}, {"text_idx": "#000018", "text": "Ste\u0302c sydd heb lawer o fraster o gwbl, wedi\u2019i thorri o\u2019r pen o\u0302l, ond nid yw mor dyner a\u0302 thoriadau eraill. Mae\u2019n well ei marinadu cyn ei choginio."}, {"text_idx": "#000020", "text": "Wedi\u2019i thorri o\u2019r ysgwydd, mae gan y stecen hon fraster brith da drwyddi draw. Mae\u2019n dda ei choginio\u2019n waedlyd i ganolig-gwaedlyd ac mae\u2019n ste\u0302c ardderchog i\u2019w grilio ar y barbeciw."}, {"text_idx": "#000022", "text": "Gyda digon o frithder, mae\u2019r ste\u0302c hon yn cael ei thorri o\u2019r asennau ac mae\u2019n flasus iawn. Ste\u0302c tomahawk yw\u2019r enw ar lygad yr asen ag asgwrn ynddi."}, {"text_idx": "#000025", "text": "Er bod ste\u0302c a sglodion yn bryd poblogaidd, oeddech chi\u2019n gwybod y gallwch chi weini ste\u0302c mewn ffyrdd cyffrous eraill? Rhowch gynnig ar ein ryseitiau isod i roi tro yng nghynffon y ste\u0302c draddodiadol."}, {"text_idx": "#000027", "text": "Tsili crenshlyd Cig Eidion Cymru"}, {"text_idx": "#000030", "text": "Mae mwy i ste\u0302cs na chig eidion. Ydych chi wedi rhoi cynnig ar ste\u0302cs Cig Oen Cymru? Mae\u2019r ste\u0302cs suddlon a blasus hyn, o\u2019r goes neu\u2019r ffolen, yn hynod o hyblyg a blasus. Er mwyn trio rhywbeth newydd, rhowch gynnig ar y ryseitiau gwych hyn."}, {"text_idx": "#000033", "text": "Cig Oen Cymru wedi\u2019i ffrio mewn padell gyda salad ffa llydan, betys a ffeta"}, {"text_idx": "#000037", "text": "Tsili melys Cig Oen Cymru"}, {"text_idx": "#000042", "text": "Parseli tortilla tikka Cig Oen Cymru"}, {"text_idx": "#000045", "text": "Peidiwch a\u0302 gwneud mis-ste\u0302cs gyda\u2019n hawgrymiadau syml"}, {"text_idx": "#000046", "text": "I gael y canlyniadau gorau, ffriwch neu griliwch ste\u0302cs. Weithiau, gellir gorffen coginio ste\u0302cs yn y popty hefyd."}, {"text_idx": "#000047", "text": "I'w gwneud yn iachach, gweinwch heb lawer o fraster gyda salad gwyrdd a thatws wedi'u berwi"}, {"text_idx": "#000048", "text": "Tynnwch y ste\u0302c allan o'r oergell 30-60 munud cyn ei choginio"}, {"text_idx": "#000049", "text": "Mae angen sesno dwy ochr y ste\u0302c"}, {"text_idx": "#000050", "text": "Os ydych chi'n ei ffrio, gwnewch yn siw\u0302r bod y sosban yn boeth cyn coginio'r ste\u0302c"}, {"text_idx": "#000051", "text": "Defnyddiwch ychydig o olew yn y badell"}, {"text_idx": "#000052", "text": "Os oes haen o fraster gweladwy ar y ste\u0302c, toddwch ef yn y badell"}, {"text_idx": "#000053", "text": "Ychwanegwch ychydig o flas i'r badell gyda garlleg wedi'i falu, oregano neu rosmari ffres"}, {"text_idx": "#000054", "text": "Gorffwyswch y ste\u0302c am hanner ei hamser coginio cyn ei gweini"}, {"text_idx": "#000055", "text": "Y cyfeiliant perffaith i unrhyw bryd ste\u0302c."}]